ועדת הכספים, כנסת 18, פרוטוקול מספר 829, 2011-07-26 11:15

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פנייה מספר 198 –

יונתן רזניק: הפנייה נועדה לתקצוב שני פרויקטים.

יונתן רזניק: הראשון, מחשב לכל ילד.

יונתן רזניק: מיועדים כאן חמישה מיליון שקלים לתגבור פרויקט מחשב לכל ילד ועשרה מיליון שקלים לתוכנית הרב שנתית, תוכנית החומש לפיתוח אזורי תעסוקה ותחבורה ציבורית ותכנון והקמת שכונות בבנייה רוויה, השתלבות בעיר ללא אלימות באזורי מיעוטים.

יונתן רזניק: לזה מיועדים עשרה מיליון שקלים.

יונתן רזניק: זאת תוכנית שלמעשה מתוקצבת ב-700 מיליון שקלים.

משה גפני: זה לא שייך להעברה הזאת שחבר הכנסת אחמד טיבי עיכב.

גאלב מג'אדלה: לא, זה לא זה.

משה גפני: זה לא קשור לזה.

גאלב מג'אדלה: שנינו עיכבנו.

משה גפני: כן, גם חבר הכנסת מג'אדלה.

גאלב מג'אדלה: אבל אנחנו מחילים את זה על הכול במה שקשור לרשות לפיתוח כלכלי.

גאלב מג'אדלה: הרביזיה חלה על הכול כי עוד לא קיבלנו תשובה.

שי חרמש: שאלה לגבי מחשב לכל ילד.

שי חרמש: כמה מחשבים חולקו עד עכשיו?

יונתן רזניק: אני לא יודע כמה חולקו עד עכשיו.

שי חרמש: רגע, נתחיל אחת לאחת.

שי חרמש: ראשית, כמה מחשבים חולקו עד עכשיו לפי תוכניתו של ביבי עוד משנת 1990?

שי חרמש: שנית, כמה מחשבים נכנסים בחמישה מיליון שקלים?

שי חרמש: שלישית, לכמה כסף תזדקק עוד כדי לסיים את התוכנית הזאת?

שי חרמש: אני שואל כמה מחשבים חולקו עד היום, כמה מחשבים יהיו בחמישה מיליון שקלים וכמה כסף עוד חסר כדי לגמור את התוכנית הזאת.

יונתן רזניק: כרגע הנתון היחיד שיש לי הוא שהשנה אמורות להיות מחולקות 7,000 ערכות בכל הארץ.

יונתן רזניק: בקשר לשאלות שלך, אני כמובן יכול לפנות למשרד ראש הממשלה ולקבל נתונים.

שי חרמש: זאת לא המילה האחרונה.

יעקב אדרי: אגב, למי נותנים את המחשבים?

יעקב אדרי: מה החלוקה ואיך היא נעשית?

אורי גבע: הקריטריונים נקבעים למעשה על ידי מועצה ציבורית שקיימת בשיתוף משרד הקליטה ומשרד הרווחה.

אורי גבע: נותנים את המחשבים לילדים ממעמד סוציו אקונומי נמוך, אבל אני לא מכיר את הקריטריונים המדויקים.

גאלב מג'אדלה: אתה יכול להביא לנו אותם?

אורי גבע: אני יכול לפנות למשרד ראש הממשלה.

משה גפני: ראלב, זאת אותה החלטה.

גאלב מג'אדלה: לכן אמרתי לך שאנחנו מבקשים לעכב אותה.

משה גפני: אני אאשר אותה ותגיש רביזיה?

גאלב מג'אדלה: הרביזיה קיימת.

גאלב מג'אדלה: עוד לא קיבלנו תשובה.

משה גפני: יש רביזיה על זה.

גאלב מג'אדלה: הם לא נתנו תשובה.

גאלב מג'אדלה: יש רביזיה.

משה גפני: אבל הם מטפלים בזה.

גאלב מג'אדלה: עד שיטפלו בזה.

משה גפני: הם ממש מטפלים בזה.

גאלב מג'אדלה: עד שיטפלו בזה וייתנו תשובות מספקות, נחזור ונתכנס.

גאלב מג'אדלה: הרי הבטחת לי שנעבוד גם ברמדאן וגם בפגרה.

משה גפני: לא דיברתי על הרמדאן.

משה גפני: דיברתי על הפגרה.

יעקב אדרי: השאלה אם לא מעכבים עוד הרבה דברים בגלל העניין הזה.

ציון פיניאן: יש לך כאן העברות למגזר.

גאלב מג'אדלה: אנחנו נחיל את הרביזיה על הכול.

גאלב מג'אדלה: הם יעשו מה שהם רוצים?

ציון פיניאן: חס וחלילה.

גאלב מג'אדלה: יעשו מתי שנוח להם ואיך שנוח להם?

ציון פיניאן: חס וחלילה.

משה גפני: יש רביזיה על זה.

משה גפני: אתם הוצאתם שני סעיפים מתוך הפנייה הגדולה.

אורי גבע: לבקשת הוועדה אנחנו הפרדנו את הפנייה.

משה גפני: אם אתה רוצה שנצביע רק על המחשב, אני מצביע.

אורי גבע: זה סעיף שהתבקשנו להפריד.

גאלב מג'אדלה: הוועדה לא ביקשה.

גאלב מג'אדלה: הפוך.

משה גפני: אנחנו ביקשנו, לבקשתם של חברי הכנסת מג'אדלה וטיבי, לא לאשר את זה אלא לפצל אחרים.

משה גפני: מה שעשיתם, אתם פיצלתם והכנסתם עכשיו בפנייה אחת את מה שהם מעכבים פלוס מחשב לכל ילד.

משה גפני: למה לא הבאתם את מרכז ההסברה שנמצא בפנייה הזאת או את משרד הדתות שנמצא בפנייה הזאת?

משה גפני: סליחה, סליחה, למה לא הבאתם את מחשב לכל ילד בנפרד?

משה גפני: את זה היינו מאשרים.

אורי גבע: בזמנו היו שאלות גם לגבי זה והתבקשנו להפריד.

אורי גבע: בסופו של דבר לא רצינו להביא ערמה ענקית של פניות לוועדה מה גם שטכנית זה גם לוקח הרבה זמן להפריד את זה.

אורי גבע: לכן אנחנו מביאים את כל הנושאים שהופרדו מהפעם הקודמת.

משה גפני: אבל עשרה מיליון, את זה מעכבים.

משה גפני: אני לא מעכב את זה, אבל אני מתחשב בדעתם.

משה גפני: אני ניהלתי דיונים עם מנכ"ל משרד ראש הממשלה וגם השבוע דיברתי אתו.

משה גפני: הוא אמר שזה מתקדם.

אורי גבע: אני אגיד למשרד ראש הממשלה שהוועדה מבקשת לאשר מחשב לכל ילד.

משה גפני: מחשב לכל ילד.

משה גפני: כן.

משה גפני: גם אמר שחבל שמעכבים את זה כי יש את מגזרי המיעוטים בינתיים לא מקבלים את הכסף.

משה גפני: היה אצלי גם ראש עיריית נצרת.

שי חרמש: למה צריך לחבר את זה יחד?

משה גפני: נכון.

משה גפני: אנחנו ביקשנו להפריד אבל זה לא הופרד.

משה גפני: אתה רוצה שאני אלך נגד מג'אדלה?

שי חרמש: לא.

יעקב אדרי: מבחינה טכנית אפשר להפריד את זה?

משה גפני: בטח.

משה גפני: מה השאלה?

משה גפני: כמו שהפרידו אחרים.

גאלב מג'אדלה: למה הם לא נותנים תשובות?

משה גפני: הם נותנים.

משה גפני: למען הצדק האמיתי, התקיימו כבר כמה דיונים על העניין הזה.

גאלב מג'אדלה: איפה?

משה גפני: אצלי.

משה גפני: אני ישבתי עם אייל גבאי.

גאלב מג'אדלה: גם אם אני תומך בך וסומך עליך, תיידע אותי לפחות.

משה גפני: בסדר.

משה גפני: אני אומר לך.

משה גפני: לא הספקתי לומר.

משה גפני: הם כנראה יביאו להחלטת ממשלה.

משה גפני: זה סיפור שלם והוא מורכב קצת.

גאלב מג'אדלה: כשאתה אומר כנראה, יש בעיה.

משה גפני: להפסיק לעבוד?

משה גפני: אני עובד.

גאלב מג'אדלה: אני הולך בעקבותיך.

גאלב מג'אדלה: אמרת שאתה לא מאמין להם.

משה גפני: אני כן מאמין אבל מה שהם אומרים, אני לפעמים מפקפק.

משה גפני: אני מאמין.

משה גפני: אני איש מאמין.

גאלב מג'אדלה: אתה יכול להיות ערב לזה?

משה גפני: לא.

גאלב מג'אדלה: אני מאמין בך.

גאלב מג'אדלה: אתה רוצה להיות ערב, אני מוכן ללכת אחריך.

משה גפני: אני לא יכול להיות ערב.

משה גפני: תפרידו את זה בבקשה.

גאלב מג'אדלה: כבוד היושב ראש, אם הם הביאו ספר שלם, סימן שהם לא מתכוונים להביא בקרוב שום דבר.

משה גפני: זה מגיע באופן קבוע.

גאלב מג'אדלה: בשבוע הבא יש לנו עוד ספר כזה?

משה גפני: ודאי.

משה גפני: ראלב, אני לא ערב לשום דבר אבל אני יודע שמשרדים מחכים לפניות שלא הגיעו עדיין.

משה גפני: ודאי שיהיו עוד.

משה גפני: אני עובר לעמוד 5.

משה גפני: פניות מספר 240 עד 246

נעם שטרן: הפנייה נועדה לכמה נושאים.

נעם שטרן: הפנייה נועדה לתקצוב של כמה נושאים.

שי חרמש: רגע, 281 ירד?

משה גפני: אני לא מביא את זה.

משה גפני: זה נמצא בחוברת בטעות.

נעם שטרן: 12 מיליון שקלים למרכז השקעות עבור מענקים למפוני ההתנתקות.

נעם שטרן: 9.6 מיליון שקלים השתתפות משרד התמ"ת ברשות המים עבור הקמת מט"ש לאזור התעשייה גנתון.

נעם שטרן: כ-9 מיליון שקלים לתפעול המשרד.

נעם שטרן: כ-8 מיליון שקלים למכון התקנים.

נעם שטרן: 8 מיליון שקלים להרחבת הפעילות בקרן לעסקים קטנים.

נעם שטרן: 3.5 מיליון שקלים לקידום יצוא טכנולוגיות מים.

נעם שטרן: 2 מיליון שקלים לתוכנית עבודה של המועצה לצרכנות ועוד כמה שינויים פנימיים קטנים.

משה גפני: אנחנו מצביעים.

משה גפני: ה צ ב ע ה פניות מספר 240 עד 246 – אושרו פה אחד פניות מספר 261 עד 263 –

אופיר להב: הבקשה נועדה להעביר כ-73 מיליון שקלים מהרזרבה הכללית למשרד הקליטה לכלל הצרכים.

אופיר להב: יש כאן גם העברה של משרות בהתאם לסיכום עם האוצר לגבי תוספת רכבים, משרות ושעות נוספות.

אופיר להב: יש כאן סיוע לאוכלוסיות ייחודיות, סיוע בתעסוקה, עידוד עלייה, קליטת באים מאתיופיה בהתאם להגעה של בני הפלאשמורה, קליטה חברתית.

משה גפני: אני רואה שאתם מורידים שבעים מיליון שקלים מהרזרבה.

משה גפני: ברזרבה יש כסף?

אופיר להב: 73 מיליון שקלים.

רבקה לויפר: מדובר בסיכום תקציבי שנחתם.

משה גפני: מה זה הוצאות שונות שמורידים משם את שבעים מיליוני השקלים?

עינת וילף: לא הבנתי.

עינת וילף: אין שימוש ברזרבה הכללית?

משה גפני: הם מעבירים שבעים מיליון שקלים מסעיף של הוצאות שונות לרזרבה.

משה גפני: אני שואל מה זה הסעיף של הוצאות שונות משם מורידים שבעים מיליון שקלים.

רבקה לויפר: סעיף שנועד להוצאות שונות.

משה גפני: שבעים מיליון של הוצאות שונות, זה מתוך תקציב משרד הקליטה?

רבקה לויפר: לא.

משה גפני: זה מופיע בתקציב שלהם?

רבקה לויפר: זה סעיף שונה אבל הוא קשור לסיכום התקציבי שנחתם כבר.

משה גפני: עזבי לרגע את הסיכום.

משה גפני: אני עכשיו שואל פורמאלית.

רבקה לויפר: פורמאלית, לא.

משה גפני: מאיזה סעיף זה יורד?

רבקה לויפר: מסעיף 13.

משה גפני: אפשר לדעת מה זה סעיף 13?

רבקה לויפר: סעיף של הוצאות שונות.

משה גפני: איפה הסעיף הזה נמצא?

רבקה לויפר: בחוק התקציב.

משה גפני: כמה יש בסעיף הזה?

רבקה לויפר: אני לא יודעת.

רבקה לויפר: אפשר לראות.

רבקה לויפר: זה שקוף.

רבקה לויפר: אני לא מכירה את הסעיף אבל בגדול היו שם שבעים מיליון שקלים.

משה גפני: אולי בכל זאת תתני לנו הסבר?

משה גפני: בסעיף הוצאות שונות יש מיליארד ו-690 מיליון שקלים.

משה גפני: אי אפשר היה לקחת מזה למענקי איזון?

רבקה לויפר: אני לא אחראית לסעיף הזה.

משה גפני: מי אחראי על הסעיף הזה?

רבקה לויפר: בגדול, לתקציב שיש בסעיף הזה יש כתובת.

משה גפני: מהי הכתובת?

יעקב אדרי: תני לנו את הכתובת.

משה גפני: מה הכתובת?

משה גפני: אני הולך להתחבר למי שיש לו מיליארד ו-680 מיליו שקלים.

רבקה לויפר: אני מכירה את שבעים מיליון השקלים שהיו מיועדים לקליטה.

רבקה לויפר: שוב, אני לא אחראית על הסעיף אבל אפשר לבקש ממי שאחראי על הסעיף להתייחס.

משה גפני: זאת אומרת, יש סעיף של הוצאות שונות שיש בו מיליארד ו-680 מיליון שקלים ומשם שמורידים שבעים מיליון שקלים.

יעקב אדרי: כן.

משה גפני: נשארים בסעיף הזה מיליארד ו-610 מיליון שקלים.

משה גפני: למה אי אפשר לקחת משם למענקי איזון?

רבקה לויפר: שוב, אני לא מכירה את הסעיף ואת הייעודים שלו.

משה גפני: אתה יודע להסביר?

קריאה: לא יודע.

משה גפני: איפה ראובן?

קריאה: הלך.

פניה קירשנבאום: הסעיף הזה, עד כמה שאני יודעת – ואני לא אגף התקציבים – הוא כסף שהאוצר התחייב לו במסגרת שיפור תוכניות המשרדים השונים.

משה גפני: את זה הבנתי.

משה גפני: זה בסדר.

פניה קירשנבאום: אני באמת לא יודעת לומר אם כל הכסף מחויב או יש שם יתרות.

פניה קירשנבאום: בדיוני התקציב כל משרד הציג תוכנית וחלק היה בבסיס התקציב וחלק הוסף לתוכניות.

פניה קירשנבאום: למשל, שבעים מיליון השקלים האלה, הם לתוכניות שעברו שיפור במשרד הקליטה והם צריכים לקבל את הכסף הזה.

פניה קירשנבאום: אם כל היתר זה מיליארד ו-600 מיליון שקלים, יכול להיות שזה הכסף שהתחייב לתוכניות של משרדים אחרים אבל על זה יכול לתת תשובה רק ראש אגף התקציבים או מישהו אחר.

פניה קירשנבאום: אני לא חושבת שכל אחד שמופקד על משרד כלשהו יכול לתת תשובה כי הוא רואה רק את הנישה שלו והוא לא יכול לראות את כל התקציב.

משה גפני: אני לא מתנגד.

משה גפני: להפך, אני תומך.

אמנון כהן: זאת פעילות חשובה, אדוני היושב ראש.

משה גפני: נכון.

אמנון כהן: זהות יהודית.

משה גפני: אני תומך בעניין הזה.

משה גפני: אין ויכוח.

משה גפני: היא גם אמרה שהיה סיכום עם המשרד ששבעים מיליון או 73 מיליון שקלים – כאן מופיע שבעים מיליון – עוברים למשרד הקליטה.

משה גפני: על הדרך פתאום גליתי שיש להם סעיף תקציבי שאנחנו מגלים אותו מפעם לפעם.

פניה קירשנבאום: אתה תגלה הרבה כאלה.

משה גפני: כן, אבל עכשיו גילינו.

משה גפני: אני מנהל ויכוח עם משרד האוצר לגבי מענקי האיזון והם אומרים שאין להם כסף.

משה גפני: הנה, יש סעיף ואני רוצה לדעת.

פניה קירשנבאום: למה, את מענקי האיזון הם לא העלו בסוף למה שאנחנו דרשנו?

משה גפני: לא, אנחנו עוד לא אישרנו.

משה גפני: אנחנו צריכים לאשר את זה היום.

משה גפני: מה זה זהות יהודית?

משה גפני: מישהו יודע להגיד?

פניה קירשנבאום: זהות יהודית היא עבודה שנעשית בחוץ לארץ בקהילות יהודיות לקירובן ליהדות.

פניה קירשנבאום: אנחנו יודעים את זה.

אמנון כהן: פעולה מבורכת מאוד.

יעקב אדרי: חשוב מאוד.

אמנון כהן: אני חושב שהכסף הזה לא מספיק.

גאלב מג'אדלה: כבוד היושב ראש, מה דעתך שנדחה את זה?

משה גפני: לא, זאת העברה מאוד חשובה.

גאלב מג'אדלה: עד שיסיימו אנשי האוצר את מסיבת העיתונאים ואז יתפנו לבוא לכאן.

משה גפני: לא.

משה גפני: הם כאן.

משה גפני: נמצאים כאן אנשים מכובדים מאוד.

גאלב מג'אדלה: אבל הם לא יודעים להסביר.

יעקב אדרי: הרב גפני, גילינו מקור כספי.

משה גפני: נגלה עוד הרבה.

גאלב מג'אדלה: חסרים להם פרטים כדי להסביר לנו.

עינת וילף: אפשר להבין את התהליך הזה?

עינת וילף: כלומר, משרד הקליטה בא עם תוכניות חדשות שלא היו לו קודם?

אופיר להב: כל התוכניות קיימות ומקבלות תגבור בהתאם למדדי תפוקה ותוצאה.

יעקב אדרי: כשר קליטה לשעבר אני אומר שזאת תוכנית מאוד חשובה.

אופיר להב: עברה חצי שנה ויש תוכניות שמקבלות תגבור.

אופיר להב: אין כאן תוכניות חדשות.

עינת וילף: כלומר, אלה תוכניות שהיו בבסיס התקציב של משרד הקליטה ועכשיו מעבירים להן עוד כסף.

אופיר להב: ההחלטה של המשרד בהתאם לתפוקות ולתוצאות היא לתגבר את האגפים בהתאם לחלוקה של המשרד.

אופיר להב: יש 73 מיליון שקלים שסוכמו בתקציב עם משרד האוצר והחלוקה, איך לחלק אותם בתוך המשרד, היא בהתאם למדיניות של המשרד.

משה גפני: כמה כסף הולך לזהות יהודית?

אופיר להב: ארבעה מיליון שקלים.

אופיר להב: בהתחלה הם תוקצבו ב-3.5 מיליון שקלים ועכשיו הם מקבלים עוד ארבעה מיליון שקלים.

יעקב אדרי: אני בעד לתגבר את התוכנית הזאת.

משה גפני: אנחנו מצביעים.

משה גפני: ה צ ב ע ה פניות מספר 261 עד 263 – אושרו פה אחד פנייה מספר 266 -

דוד שטיינמץ: מדובר כאן בתקצוב של 6.8 מיליון שקלים לפעילות האגף לתעסוקת הורים יחידים, מה שקשור לעידוד יזמות להורים יחידים, פעילות להשלמת השכלה, הסברה ותפעול.

דוד שטיינמץ: כמו כן שלושה מיליון שקלים לפעילות הקרן למקצועות שוחקים.

עינת וילף: למה מורידים את זה מהסעיפים או מה המשמעות של ההורדה בסעיפים של פיקוח ואכיפה בשוק העבודה ופיקוח על חוקי העבודה?

דוד שטיינמץ: יש כאן הורדה של מיליון וחצי שקלים מהתפעול שלהם וזה עבור הרכבים שאנחנו מוציאים מהסעיף הראשי של אחזקת רכב ממשלתית.

דוד שטיינמץ: יש כאן העברה טכנית של הכסף שאמור לצאת מאחזקת רכב ממשלתית - לא עשינו את זה בבסיס – מסעיף התפעול עבור הרכבים .

דוד שטיינמץ: יש שם כארבעים רכבים וכל נושא התפעול יוצר לנו סעיף אחזקת רכב ממשלתי.

דוד שטיינמץ: לא עשינו את זה בבסיס התקציב.

משה גפני: זה הפירוט ששלחת לנו?

דוד שטיינמץ: נכון.

דוד שטיינמץ: זאת העברה טכנית של מיליון וחצי שקלים שצריכים לצאת בגין המחיר לרכבים האלה.

עינת וילף: מספר המפקחים לא יורד?

דוד שטיינמץ: לא יורד שום דבר.

עינת וילף: אין הרעה בתנאי העבודה שלהם?

משה גפני: אני שאלתי את זה בישיבה הקודמת.

משה גפני: לא יורד אף מפקח.

דוד שטיינמץ: אף מפקח לא יורד.

משה גפני: אנחנו מצביעים.

משה גפני: ה צ ב ע ה פנייה מספר 266 – אושרה פה אחד פניות מספר 331 עד 334 -

צחי דוד: הפנייה נועדה לתקצוב 12 וחצי מיליון שקלים, העברה ממשרד החינוך למשרד התרבות עבור בניית בית הספר ללימודי ירושלים ופעילות ספורט בבתי ספר.

משה גפני: מה זה בית ספר ללימודי ירושלים?

צחי דוד: בונה אותו מוסד יד בן-צבי, תאגיד סטטוטורי.

צחי דוד: אמורים להיות שם קורסי העשרה בנושא ירושלים, פעילויות חינוך לציבור וכולי.

משה גפני: זה לפי קריטריונים?

משה גפני: אם אני אקים בית ספר כזה, גם אני אתוקצב?

צחי דוד: זה תאגיד סטטוטורי וזאת תמיכה עליה החליט המשרד לפי הקריטריונים שלו.

עינת וילף: איזה בית ספר זה?

צחי דוד: זה לא בית ספר תיכון או משהו כזה.

צחי דוד: מדובר בקורסי העשרה בשעות אחר הצהרים שמיועדים לציבור הכללי.

צחי דוד: תקצוב של 1.5 מיליון שקלים למועצה לשימור אתרים והעברה ממשרד ראש הממשלה בסך של 825 אלפי שקלים לפרויקטים בתחום הספורט לקשישים ולנכים.

משה גפני: אנחנו מצביעים.

משה גפני: ה צ ב ע ה פניות מספר 331 עד 334 – אושרו פה אחד פניות מספר 335 עד 341 -

אורי גבע: הפנייה נועדה להעברת תקציבי ממשרדי ממשלה שונים לרשות הטבע והגנים.

אורי גבע: מדובר בסכום של כאר

אורי גבע: בעה מיליון שקלים ממשרדי ממשלה שונים לרשות הטבע והגנים לנושאים הבאים: כ-750 אלף שקל לשיקום עובדת, לפי החלטת הממשלה בנושא.

אורי גבע: 3 מיליון שקלים לתוכנית לעידוד פנאי ונופש בחיק הטבע, לפי החלטת הממשלה.

משה גפני: למי זה מיועד?

אורי גבע: ליישום התוכנית.

אורי גבע: אני לא מכיר את פרטי התוכנית.

אורי גבע: סך של 50 אלף שקלים לנושא המגוון הביולוגי, הוצאת ספר לצמחים.

משה גפני: מי החליט על זה?

אורי גבע: אלה הנושאים.

יעקב אדרי: הרב גפני, אני מוכרח להגיד לך משהו אותו הערנו בישיבה הקודמת.

יעקב אדרי: אתם באים לכאן לפני חברי ועדת הכספים ואנחנו יושבים, מאזינים ורוצים לעזור, לסייע ולהעביר את הפניות, אבל לפעמים לא באים האנשים הנכונים.

יעקב אדרי: אתה התנדבת להסביר ותוך כדי זה העברת מסרון או העבירו לך.

יעקב אדרי: זה מאוד לא נעים ואני בהרגשה קשה מאוד מהעניין הזה.

יעקב אדרי: שיבואו האנשים המתאימים.

משה גפני: מי היה צריך להסביר את זה?

אורי גבע: הרפרנטית לא יכלה להגיע היום מסיבות אישיות.

משה גפני: נדון בזה בשבוע הבא בעזרת השם.

מעין נשר: אני יכולה לנסות להרחיב.

משה גפני: לא, את לא צריכה לנסות.

משה גפני: אנחנו לא מכון לניסויים.

משה גפני: נדון בפנייה בשבוע הבא.

משה גפני: אני בעד התנדבות, אבל לכאן צריכים לבוא אנשים שעוסקים בעניין.

משה גפני: חבר הכנסת אדרי צודק.

משה גפני: פניות מספר 342 עד 344 –

אנסטסיה סורוקינה: הפנייה נועדה לבצע שינויים בתקציב של פיקוד העורף לפי הפירוט הבא: תקצוב של חלק משרד הביטחון עבור תגבור תקציב פיקוד העורף בסך של 102 מיליון ו-55 אלפי שקלים, בהתאם להחלטת הממשלה 2699 שייעודה היערכות העורף בשעת חירום.

אנסטסיה סורוקינה: כמו כן תגבור תקציב של פיקוד העורף.

משה גפני: זה היה בשבוע שעבר.

אנסטסיה סורוקינה: נכון.

אנסטסיה סורוקינה: אמרו שדיברו אתך

משה גפני: כן.

משה גפני: דיברו אתי כמה אנשים, כולל ראש הממשלה וכולל השר מתן וילנאי.

משה גפני: אני לא התנגדתי לזה בשבוע שעבר אבל ביקשתי לתאם ישיבה עם השר מתן וילנאי ועם סגן השר ליצמן לגבי ערכות המגן.

משה גפני: נקבעה ישיבה, שאני לא זוכר את התאריך, כי אני חושב שההעברה הזאת היא חיונית וצריך לאשר אותה.

זהבה גלאון: יכול להיות שההעברה היא חיונית, אבל למה היא צריכה לרדת מביטוח לאומי?

זהבה גלאון: אני רואה מהיכן זה בא.

אנסטסיה סורוקינה: נמצאת כאן הרפרנטית של ביטוח לאומי.

רבקה לויפר: מדובר בהשתתפות של משרד האוצר בביטוח לאומי.

רבקה לויפר: ההשתתפות היא כ-18 מיליארד שקלים וזה מחושב על פי אומדנים של גבייה בתחילת השנה.

רבקה לויפר: בדרך כל יש סטיות תקן לכאן או לכאן.

רבקה לויפר: זה כלל לא פוגע בביטוח הלאומי.

יעקב אדרי: כלומר, התקציב לביטוח לאומי נשאר אותו תקציב.

רבקה לויפר: כן.

רבקה לויפר: המבוטחים מקבלים על פי חוק ומשרד האוצר משתתף בגבייה.

רבקה לויפר: בתחילת השנה שמים סכום שהוא אומדן ותמיד יש בו או גירעון או עודף.

רבקה לויפר: עכשיו העברנו את מאה מיליון השקלים לביטחון.

זהבה גלאון: יש עודף יותר גדול מהמאה מיליון שקלים האלה?

רבקה לויפר: אנחנו עדיין לא בסוף השנה.

רבקה לויפר: בדרך כלל מתבצעות הערכות ובסוף השנה אנחנו רואים מה קורה כאשר לפעמים צריך להשלים.

זהבה גלאון: איך פתאום מצאתם מאה מיליון שקלים לפיקוד העורף?

זהבה גלאון: אולי יש שם עוד עודף?

משה גפני: את לא היית כאן קודם.

משה גפני: מצאנו עודף הרבה יותר גדול בסעיף הוצאות שונות.

משה גפני: מצאנו סכום של מיליארד ו-600 מיליון שקלים.

זהבה גלאון: אדוני, אני מצטערת.

זהבה גלאון: הייתי בוועדת החוקה.

משה גפני: זה בסדר.

משה גפני: ידענו שתשאלי את זה ולכן שאלנו קודם לכן.

יעקב אדרי: אדוני היושב ראש, בהמשך למה שאמרה חברת הכנסת זהבה גלאון, האם אתם מתחייבים כאן בפני הוועדה שההעברות לביטוח הלאומי לא ירדו בשקל אחד?

רבקה לויפר: בוודאי.

רבקה לויפר: ההעברות לביטוח לאומי מתבצעות על פי חוק ביטוח לאומי.

רבקה לויפר: לכן גם יש אומדנים בתחילת השנה כי אי אפשר לדעת בדיוק.

יעקב אדרי: זאת אומרת, זה לא על חשבון הביטוח הלאומי.

יעקב אדרי: חד משמעית לא.

זהבה גלאון: אפשר לקבל איזושהי הערכה לגבי כמה עודפים יש לכם עכשיו?

רבקה לויפר: אלה אפילו לא הערכות שלנו.

רבקה לויפר: אלה הערכות של מחלקת המחקר של ביטוח לאומי לגבי מהלך הגבייה.

זהבה גלאון: אדוני, יכול להיות שיש כסף.

משה גפני: יש כסף.

משה גפני: התשובה היא שיש כסף.

משה גפני: אנחנו נגלה כל הזמן עוד.

יעקב אדרי: גילינו.

יעקב אדרי: מיליארד ו-600 מיליון שקלים.

זהבה גלאון: כשאין כסף לרופאים וכולי.

משה גפני: זאת שאלת מיליון הדולר.

משה גפני: אנחנו מצביעים.

משה גפני: ה צ ב ע ה פניות מספר 342 עד 344 – אושרו פה אחד פנייה מספר 345 -

דוד שטיינמץ: מדובר כאן בשינויים פנימיים בתוך שירות התעסוקה בסכום של 3.4 מיליון שקלים.

דוד שטיינמץ: זה מחולק בעיקר לנושאי תפעול של שירות התעסוקה.

דוד שטיינמץ: כמו כן מדובר כאן בהעברה של 7 מיליון שקלים שכר לימוד לחיילים משוחררים ממשרד הביטחון, סכום שהגיע בשנת 2010 מאוחר ולא הצלחנו להתחייב אליו ולכן ביקשנו את זה כעודף לא מחויב ומשרד האוצר העביר לנו את הכסף.

דוד שטיינמץ: עוד 3.5 מיליון שקלים לסעיפי נסיעות לתלמידים בקורסים להכשרה מקצועית.

משה גפני: אנחנו מצביעים.

משה גפני: ה צ ב ע ה פנייה מספר 345 – אושרה פה אחד

עינת וילף: שאלה והיא לא מונעת את האישור.

עינת וילף: הסכומים האלה לחיילים המשוחררים להכשרה, אלה התקציבים עוברים למכינות קדם אקדמיות בין השאר?

דוד שטיינמץ: כן.

דוד שטיינמץ: אני חושב.

דוד שטיינמץ: אלה תלמידים שלומדים במסגרות מה"ת, המכללה להכשרת הנדסאים וטכנאים, מסגרות לא קדם אקדמאיות.

דוד שטיינמץ: אלה חיילים משוחררים שלומדים הנדסאות.

משה גפני: פניות מספר 346 ו-347 –

אנסטסיה סורוקינה: הפנייה נועדה את תקציב משרד הביטחון בסך של 32 וחצי מיליון שקלים בהתאם לסיכום בין ראש הממשלה, שר הביטחון ושר האוצר.

עינת וילף: אפשר לבקש הסבר ולומר לנו מה זה?

אנסטסיה סורוקינה: כן.

אנסטסיה סורוקינה: משכורת של חודש יוני לעובדי תע"ש.

יעקב אדרי: הסיפור שלא מסתיים.

אנסטסיה סורוקינה: בינתיים אנחנו מעבירים משכורות.

זהבה גלאון: כל הכסף הזה הוא רק למשכורות?

אנסטסיה סורוקינה: חצי למשכורות ומשרד הביטחון מביא את החצי השני.

משה גפני: כמה כסף יש ברזרבה הכללית?

אנסטסיה סורוקינה: החלק שאני מכיר הוא החלק של הגופים במשבר, משם בא הכסף לתע"ש כי מלכתחילה שמנו כסף לתע"ש.

יעקב אדרי: אין ברירה.

יעקב אדרי: אלה משכורות של העובדים.

משה גפני: כן.

משה גפני: אין מה לעשות.

משה גפני: אנחנו מצביעים.

משה גפני: ה צ ב ע ה פניות מספר 346 ו-347 – אושרו פה אחד פניות מספר 348 ו-349 –

מיכה פרלמן: הפנייה נועדה לתקציב 2 מיליון שקלים לנושא שדרוג תשתיות ועידוד ביקורים ברחבת הכותל בהתאם להחלטת ממשלה 2457 וגם לבצע שינויים פנימיים בתקציב משרד ראש הממשלה בסך 4 מיליון שקלים לתוכנית חיזוק הצפון וזאת בהתאם להחלטת הממשלה מספר 561/2006.

עינת וילף: יש סיכוי שבין התשתיות האלה יהיה מקום לגברים ונשים ביחד?

מיכה פרלמן: שאלה שאני לא יודע לענות עליה.

יעקב אדרי: את עולה על מוקש גדול.

משה גפני: מה זה שדרוג תשתיות ועידוד מבקרים?

אורי גבע: דיברנו על זה גם בשבוע שעבר, על תוכנית של איגום משאבים לצורך שדרוג תשתיות.

משה גפני: מה עושים?

אורי גבע: חלק מזה זה עידוד ביקורים של חיילים ותלמידים.

משה גפני: אני לא רואה את זה בפנייה.

אורי גבע: רואים את זה במסגרת הסטה פנימית לתוך סעיף 04.

משה גפני: אני רואה כאן משרד ראש הממשלה, תוכנית לחיזוק הצפון, ואתם מורידים שני מיליון שקלים.

מיכה פרלמן: כי אלה שינויים פנימיים בתוך סעיף משרד ראש הממשלה.

מיכה פרלמן: זה בתוך התוכנית.

משה גפני: אחרי כן יש כבישים עירוניים, משרד התחבורה.

מיכה פרלמן: כן.

מיכה פרלמן: כי זה הדבר היחידי שהוא חיצוני, שהוא מעבר בין תוכניות.

משה גפני: שדרוג התשתיות זה לעשות כביש?

משה גפני: מה זה?

אורי גבע: זאת תוכנית שלמה שכוללת גם שדרוג של תשתיות.

משה גפני: אנחנו מדברים על פניות מספר 348 ו-349.

משה גפני: מה הולכים לעשות בשני מיליון שקלים לשדרוג תשתיות ועידוד ביקורים ומה הולכים לעשות בארבעה מיליון שקלים לתוכנית חיזוק הצפון?

משה גפני: מה הולכים לעשות עם הכסף הזה?

אורי גבע: התוכנית לא נמצאת מולי, אבל מדובר על הרחבת האזור של הכותל והתאמה שלו לקצב המבקרים שהולך וגדל בעשור האחרון.

אורי גבע: לפעמים זה כולל אפילו שדרוג עד רמת השירותים.

משה גפני: אתה יכול להראות לי איפה זה בפנייה?

משה גפני: אני לא מוצא את זה בפנייה.

אורי גבע: גם אני לא רואה את זה.

משה גפני: אולי יש לכם טעות?

ציון פיניאן: מברוק, אדוני.

שי חרמש: מה קרה?

אלכס מילר: היה לנו דיון סוער בוועדת הפנים.

אלכס מילר: הכול עבר בשלום.

משה גפני: על מה היה הדיון?

אלכס מילר: הדיון היה על חוק חשוב במלחמה בשחיתות.

משה גפני: אורי, אני בעד הפנייה הזאת אבל אני לא רואה את זה בפנייה עצמה.

אורי גבע: במקום לעשות העברה תקציבית.

אורי גבע: במקום להעביר מ-א' ל-ב', להעביר מ-ב' ל-א',אתה עושה הסטה קטנה בתוך א'.

עינת וילף: אפשר לשים רביזיה?

אלכס מילר: זה משרד הביטחון?

עינת וילף: לא.

עינת וילף: זה משרד ראש הממשלה.

ציון פיניאן: גפני, אני רוצה לדעת מה לגבי הנושא של חיזוק הצפון.

משה גפני: נכון, אבל גם הגברת הביקורים בכותל צריכה להיעשות.

משה גפני: למה לא?

משה גפני: באים מיליוני אנשים.

ציון פיניאן: עינת רוצה רביזיה.

משה גפני: אז נצביע על הרביזיה.

משה גפני: זה ויכוח פוליטי.

משה גפני: אבל למה?

משה גפני: את לא רוצה שאנשים יבואו לבקר בכותל המערבי?

עינת וילף: בשמחה אבל שישוו את רחבת הגברים והנשים בגודל ושייצרו מתחם בו יוכלו להיות יחד גברים ונשים.

משה גפני: אני מבין.

אורי גבע: התוכנית הזאת בכלל לא נוגעת לנושא הפרדות וכולי אלא רק לתשתיות בפועל.

אורי גבע: התשתיות מתחת לכותל כבר ישנות.

משה גפני: אנחנו מצביעים.

משה גפני: ה צ ב ע ה נגד - 2 פניות מספר 348 ו-340 – אושרו

זהבה גלאון: רביזיה.

משה גפני: בסדר.

משה גפני: בסוף אני אצביע על הרביזיה.

ציון פיניאן: לגבי הכותל, זה בסדר גמור אבל לא קיבלתי תשובה לגבי נושא חיזוק הצפון.

ציון פיניאן: מה זה חיזוק הצפון?

מיכה פרלמן: זאת בעצם החלטת ממשלה שכוללת בתוכה רצף של פרויקטים באזור יישובי מיעוטים, אם אני מבין נכון, בצפון.

מיכה פרלמן: בזמנו גם העברנו לוועדה לדעתי רשימה ממש מפורטת.

ציון פיניאן: איפה ראלב?

ציון פיניאן: הוא היה שומע משהו.

משה גפני: תסביר מה זה.

מיכה פרלמן: החלטת ממשלה מ-2006 שנוגעת לפרויקטים קטנים תחבורתיים.

מיכה פרלמן: חיזוק התשתיות בצפון.

שי חרמש: זה אחרי המלחמה.

זהבה גלאון: אני בעד.

משה גפני: אז אתם מסירים את הרביזיה?

זהבה גלאון: לא.

זהבה גלאון: הרביזיה היא על הכותל.

עינת וילף: על הכותל.

משה גפני: אבל אי אפשר.

משה גפני: זאת רביזיה גם על הערבים.

משה גפני: הם עושים את זה בכוונה.

משה גפני: הם שמים את הכותל ואת הערבים ביחד.

עינת וילף: אני יודעת.

משה גפני: בכל זאת יש רביזיה?

משה גפני: בסדר.

משה גפני: בסוף נצביע על הרביזיה.

משה גפני: פניות מספר 350 ו-351 –

עמית סדן: הפנייה נועדה להעביר סך של מיליון ו-356 אלף שקלים ל-88 חודשי האוכלוסין במעברי הפנים, למשרד הפנים.

עמית סדן: זאת בהתאם לסיכום בין המשרדים.

משה גפני: זאת העברת עובדים?

עמית סדן: יש כאן שני עניינים של העברת עובדים כאשר האחד הוא במסגרת היסטורית של הפרדת רשות האוכלוסין ממשרד הפנים ויש סגירה אחרונה בין המשרדים בעניין הזה.

עמית סדן: הדבר השני הוא עובדים שעוברים כאשר הרשות למאגר ביומטרי כפופה לשר הפנים ולכן היא הופכת להיות תחת תקציב משרד הפנים ולא תחת תקציב רשות האוכלוסין.

עמית סדן: מתוקף החוק כך צריך להיותץ.

משה גפני: אנחנו מצביעים.

משה גפני: ה צ ב ע ה פניות מספר 350 ו-351 – אושרו פה אחד פניות מספר 352 ו-353 - למה זאת לא פנייה אחת?

עמית סדן: זה עניין טכני.

עמית סדן: יש כאן העברה של שיאי כוח אדם בפנייה אחת והעברה של תקני עבודה חודשית בפנייה השנייה.

משה גפני: מה יש בפנייה הזאת?

עמית סדן: זאת בעצם השלמה של הפנייה הקודמת.

עמית סדן: יש העברה של שני תקני שיא כוח אדם ממשרד הפנים לרשות האוכלוסין, בהתאם לאותו הסכם בין המשרדים.

משה גפני: אנחנו מצביעים.

משה גפני: ה צ ב ע ה פניות מספר 352 ו-353 – אושרו פה אחד פניות מספר 354 ו-355 –

חן לב: הפנייה נועדה להקים את יחידת המטה לשיפור השירות לציבור במשרד ראש הממשלה.

משה גפני: מי אחראי על זה?

זהבה גלאון: מיקי איתן.

זהבה גלאון: לא נגיד לא למיקי איתן.

משה גפני: מה עושים עם הכסף הזה?

חן לב: הכסף מתחלק גם להוצאות כוח אדם לעובדי מדינה.

משה גפני: מה זה עובדי מדינה?

חן לב: עובדי מדינה חדשים.

משה גפני: קולטים עובדים חדשים?

חן לב: בוודאי.

משה גפני: גם חרדים?

חן לב: אנחנו קולטים עובדים לפי כישוריהם ועל פי הגדרות המשרה.

משה גפני: אתם לא מעדיפים נשים או עולים מאתיופיה?

חן לב: למיטב ידיעתי, לא.

חן לב: נציבות שירות המדינה מגדירה את הדרישות למשרות והעובדים מגויסים על פי נוהלי נציבות שירות המדינה.

חן לב: למיטב ידיעתי אין העדפה.

משה גפני: אבל יש חוק שמחייב העדפה מתקנת.

חן לב: אני לא מכיר את הנהלים בנושא הזה.

זהבה גלאון: אלה צודק בשאלה, אבל זה לא שייך לאוצר אלא לנציגות.

משה גפני: אנחנו מצביעים.

משה גפני: ה צ ב ע ה פניות מספר 354 ו-355 – אושרו פה אחד

אלכס מילר: אני מבקש רביזיה במועד מאוחר יותר.

אלכס מילר: רביזיה על מיקי איתן.

יעקב אדרי: מתחיל להיות מעניין.

זהבה גלאון: מיקי איתן מתנגד לוועדות החקירה שלהם.

אלכס מילר: חברת הכנסת הגישה רביזיה.

זהבה גלאון: על הפרדת נשים מגברים.

זהבה גלאון: אני צודקת.

אלכס מילר: זכותנו.

אלכס מילר: לא?

משה גפני: פניות מספר 356 ו-357 –

אורי גבע: הפנייה נועדה להעברת 400 אלף שקלים ממשרד המשפטים לנציבות לשוויון זכויות.

אורי גבע: זה בהתאם לסיכום בין המשרדים.

משה גפני: אנחנו מצביעים.

משה גפני: ה צ ב ע ה פניות מספר 356 ו-357 – אושרו פה אחד פניות מספר 358 ו-359 -

אורי גבע: פנייה זו נועדה להעברת עשרים מיליון שקלים ממשרד הביטחון למערך הגיור של משרד ראש הממשלה.

משה גפני: מי אחראי על זה במשרד הביטחון ובמערך הגיור?

אורי גבע: אני לא יודע מי אחראי במשרד הביטחון.

זהבה גלאון: במה קשורה לזה נתיב?

אורי גבע: נתיב בעצם תומכת מבחינה מקצועית.

אורי גבע: מדובר כאן בגיור של חיילים שרובם הגדול עולה מברית המועצות.

אורי גבע: משרד הביטחון מממן לחיילים.

זהבה גלאון: אבל מה הקשר שלהם לגיור?

זהבה גלאון: חשבתי שהם עושים חיפוש ברוסיה כדי למצוא כל מיני אנשים כאלה.

משה גפני: כן.

משה גפני: אני לא יודע.

אורי גבע: איפה בדיוק נתיב משתלבת, אני לא יודע.

אורי גבע: אני יודע שמערך הגיור הוא זה שמפעיל את התוכניות והוא אחראי והוא הסמכות.

משה גפני: אני רוצה הסבר יותר מפורט.

אורי גבע: לפי דעתי זה יותר שם.

משה גפני: אני רוצה לדעת איך באמת נתיב קשור לעניין.

משה גפני: פניות מספר 361 עד 365 – עוד הפעם רשות האוכלוסין?

אורי גבע: לא, זה משרד החוץ.

אורי גבע: מדובר בסכום של 3.3 מיליון שקלים.

אורי גבע: משרד החוץ מסוגל מבחינה טכנית לבצע תשלומים שנעשים בחוץ לארץ ולכן יש כאן תשלום לכמה נושאים של כמה משרדים.

משה גפני: מישהו מחברי הוועדה מתנגד לפניות?

משה גפני: אנחנו מצביעים.

משה גפני: ה צ ב ע ה פניות מספר 361 עד 365 – אושרו פה אחד פנייה מספר 366 –

אריאל לוין: העברה של שמונים מיליון שקלים בהתאם להחלטה של מועצת מינהל מקרקעי ישראל שגובים בנוסף להוצאות פיתוח היטל לבניית מוסדות ציבור בשכונות חדשות שניבנו.

עינת וילף: מה זה מוסדות ציבור בשכונות חדשות?

אריאל לוין: בונים שכונה חדשה בעיר יפו, יש היטל מוסדות ציבור בנוסף לפיתוח וההיטל מממן את הבנייה של מוסדות הציבור.

אריאל לוין: גובים את הכסף בשיווק ומעבירים במקביל התחייבות כספית לעירייה או למועצה המקומית.

יעקב אדרי: מי, המינהל?

אריאל לוין: לא, משרד השיכון.

אריאל לוין: העירייה בונה את מוסדות ציבור על פי הכללים והתקן של מוסדות ציבור.

משה גפני: מה זה דירות נ"ר?

אריאל לוין: עד כאן הסעיף הראשון.

עינת וילף: שמונים מיליון שקלים אלה הם למבנים ספציפיים?

אריאל לוין: העמסה על כל יחידת דיור בסך של כמה אלפי שקלים וכאן נצבר הכסף שמועבר לרשות המקומית בה שיווקו את הדירות.

עינת וילף: זה אמור לגבי כל הרשויות המקומיות?

אריאל לוין: כן.

אריאל לוין: דירות נ"ר, 55 מילין שקלים לזכאי דיור ציבורי שלא נמצאה להם דירה בדיור הציבורי, שם יש מחסור, משפחות, בעיקר משפחות גדולות ו/או נכים או משפחות עם מגבלות שסובלות ממצוקות רב-מצוקתיות.

יעקב אדרי: מכירים את זה.

יעקב אדרי: הנושא הוא מאוד חשוב.

יעקב אדרי: אני שואל כמה היה התקציב בשנה שעברה ומה התקציב השנה?

אריאל לוין: בבסיס התקציב היה סדר גודל של 21 מיליון שקלים.

אריאל לוין: בעקבות סיכומים בין משרד השיכון לבין משרד האוצר התקציב תוגבר במהלך שנה שעברה מעבר לבסיס בעוד סדר גודל של חמישים מיליון שקלים.

יעקב אדרי: ומה השנה?

יעקב אדרי: אנחנו בעד אבל אני מקווה שלא מקצצים בתקציב.

אריאל לוין: לא.

אריאל לוין: מוסיפים.

אריאל לוין: בתחילת השנה הוספנו חמישים מיליון שקלים ועכשיו מוסיפים עוד 55 מיליון שקלים.

יעקב אדרי: זה מאוד חשוב.

משה גפני: מה עושים עם הכסף הזה?

אריאל לוין: קונים דירות.

משה גפני: לא קניתם לאחרונה.

משה גפני: קניתם?

אריאל לוין: נגמר הכסף.

משה גפני: לא הבטחתם שיהיה סכום של מאה מיליון שקלים בסעיף הזה?

אריאל לוין: היה סכום של מאה מיליון וזה מעבר לזה.

משה גפני: לא, חוץ מזה הבטחתם בוועדה לפניות הציבור.

אריאל לוין: זה היה בוועדת הכספים.

משה גפני: בוועדה לפניות הציבור היה דיון על דירות נ"ר ואמרתם שתוסיפו מאה מיליון.

אריאל לוין: השנה הוספנו בהתחלה עשרים מיליון, שלושים מיליון ועכשיו עוד 55 מיליון, כך שזה יותר ממאה מיליון שקלים.

יעקב אדרי: זה בסדר.

משה גפני: זה שזה בסדר, אני יודע.

אלכס מילר: אני חושב שאפשר לבדוק עם אורי מקלב לפי הפרוטוקול האם התוספת שהתחייבו למאה מיליון צריכה להיות תוספת לחמישים מיליון.

משה גפני: אנחנו מצביעים ה צ ב ע ה פנייה מספר 366 – אושרה פה אחד פניות מספר 367 ו-368 -

נעם שטרן: הפנייה נועדה לתקצוב 3.5 מיליון שקלים עבור מכרז ליועץ לוועדת קדמי לבחינת מחירי המזון.

אלכס מילר: אבל הוועדה כבר נתנה את המסקנות.

נעם שטרן: היא נתנה מסקנות על מוצרי החלב, אבל יש ועדה שתשב בחודשים הקרובים על כלל מוצרי המזון.

עינת וילף: למי זה הולך?

נעם שטרן: עדיין לא יצא המכרז.

נעם שטרן: אנחנו מתקצבים את המכרז כדי שנוכל לצאת אליו.

משה גפני: אולי ניתן את ה-3.5 מיליון שקלים ישר לרפתנים ואז נפתור בעיה?

זהבה גלאון: יש ממש במה שאתה אומר.

משה גפני: אני לא מתכוון לאשר את הפנייה.

משה גפני: מישהו רוצה לאשר את זה?

נעם שטרן: הוועדה עובדת בלוחות זמנים מאוד צפופים והיועץ חשוב כדי שהיא תוכל להגיש את המסקנות שלה.

משה גפני: אני מוכן להיות יועץ בהתנדבות.

משה גפני: יש לי פתרונות.

משה גפני: זה קצת מוגזם להביא לוועדת הכספים פנייה בסך 3.5 מיליון שקלים לתקן של יועץ על עליית מחירי המזון.

יעקב אדרי: יועץ אחד?

משה גפני: כן.

משה גפני: לא שמעת?

עינת וילף: השאלה היא למה במשרד התעשייה אין את היכולת לעשות את העבודה הזאת.

משה גפני: זאת שאלה טובה.

משה גפני: התביישתי לשאול אותה.

משה גפני: אני מוכן לאשר, אני אשכנע את חברי הוועדה לאשר את הפנייה בתנאי שלוקחים את חבר הכנסת אדרי כיועץ.

אלכס מילר: אדוני היושב ראש, אני רוצה להבין.

אלכס מילר: המסקנות לגבי החלב היו ללא יועץ?

נעם שטרן: ללא יועץ.

משה גפני: והתוצאות היו משהו לא רגיל.

זהבה גלאון: אדוני, אני מבקשת להעיר הערה.

זהבה גלאון: כאשר נחשף הסיפור של קוטג' שיצא מפיקוח, הסתבר שוועדת המחירים הוציאה אותו מפיקוח בניגוד להחלטת ממשלה שקבעה שהקוטג' צריך להישאר בפיקוח.

זהבה גלאון: הסיפור שמבקר המדינה בדק בזמנו היא שאותה החלטת ממשלה התקבלה – וזאת החלטת ממשלה שאני תומכת בה – בהתבסס על חוות דעת של חברת ייעוץ שלקחו בזמנו כדי שתייעץ לוועדה לגבי אילו מוצרים להשאיר בפיקוח.

זהבה גלאון: אז לקחו כיועץ את מי שהיה הממונה על התקציבים, שזה בסדר גמור.

זהבה גלאון: מבקר המדינה מתח ביקורת חריפה שהוא היה היועץ, אבל מי שהגיש את חוות הדעת הייתה חברת הייעוץ שלו עצמו.

זהבה גלאון: אני רוצה לומר שאני לא חושדת בכשרים ואולי הוועדה אכן צריכה יועץ, אבל כיוון מי שנכבה ברותחין נזהר בצוננים.

זהבה גלאון: אדוני, רציתי להסב את תשומת לבך להשתלשלות העניין.

מעין נשר: הדוח שבסופו של דבר הוגש לממשלה ועליו התבססה החלטת הממשלה, לא היה דוח של חברת הייעוץ אלא על הדוח שבסופו של דבר עליו מבוססת החלטת הממשלה.

מעין נשר: לכן צריך לדייק.

מעין נשר: היו מספר דוחות.

אלכס מילר: משרד החקלאות לא סגור לגבי מה שצריך לעשות עם ועדת המחירים.

אלכס מילר: אתם לא יודעים מה צריך לעשות?

מעין נשר: אני ממשרד האוצר, רפרנטית חקלאות.

מעין נשר: למשרד החקלאות אין כאן כרגע נציג.

משה גפני: הוא לא צריך לשלוח.

משה גפני: את לא יודעת לענות.

מעין נשר: יש צוות שמונה.

מעין נשר: ועדת קדמי מתעסקת גם בכלל מחירי המזון ולשם כך הם מבקשים כאן את היועץ.

מעין נשר: בהערה מוסגרת אני אומר שהנושא של פיקוח על מחירים ומחירים, ובכלל איך עובד שוק המזון, הוא נושא מאוד מורכב וטוב שלוקחים יועץ.

נעם שטרן: במיוחד כשיש צורך בהשוואות בין לאומיות נרחבות.

משה גפני: אני מסכים.

משה גפני: אני מאוד בעד.

משה גפני: אני מוכן להיות היועץ בהתנדבות.

משה גפני: לא צריך 3.5 מיליון שקלים לצורך כך.

נעם שטרן: במידה שיש עמידה בקריטריונים שהוגדרו, נשמח אם תיגש למכרז.

משה גפני: זה טוב.

משה גפני: אני לא אעמוד בקריטריונים.

משה גפני: לא למדתי ליבה אבל אני מבין בחלב.

אלכס מילר: לכמה זמן צריך להיות הייעוץ הזה?

נעם שטרן: הוועדה צריכה תוך שמונה שבועות להגיש מסקנות ביניים ותוך ארבעה חודשים מסקנות סופיות.

אלכס מילר: בן אדם הולך לקבל משכורת של 3.5 מיליון שקלים לארבעה חודשים.

נעם שטרן: אנחנו לא יודעים אם הסכום יהיה 3.5 מיליון שקלים ויכול להיות שזה יהיה פחות.

יעקב אדרי: אפשר לקבל את הנתונים של ועדת קדמי?

משה גפני: חלק מחברי הוועדה רוצים לבדוק את הקריטריונים.

משה גפני: מה צריך להיות?

נעם שטרן: חברה שהיא ישראלית.

משה גפני: זאת חברה?

אלכס מילר: זה לא יועץ.

אלכס מילר: זאת חברה.

משה גפני: צריכה להיות חברה ישראלית.

משה גפני: יש לי.

משה גפני: בסדר.

משה גפני: תמשיך.

נעם שטרן: חברה ישראלית כיוון שהיא צריכה להכיר את השוק והיא צריכה קשר לרשת בין לאומיות כדי שהיא תוכל לאסוף את הנתונים ולעשות השוואה של רגולציות במדינות אחרות.

משה גפני: אני עומד בקריטריונים.

נעם שטרן: מצוין.

משה גפני: אני מסתובב בשוק ויש לי חברה ישראלית.

זהבה גלאון: תגיד לו שבסוף נאשר לו אלא שאתה רק רוצה להסדיר את עניין הרפתנים.

משה גפני: בדיוק.

משה גפני: יש בעיה קטנה שאנחנו רוצים לפתור.

משה גפני: פנייה מספר 373 –

יאיר אידר: הפנייה נועדה לתגבר את תקציב המינהל האזרחי בסך של 8 מיליון שקלים בהוצאה מותנית בהכנסה שעיקרם היא עבור הגדלת הכנסות בחברת מקורות.

יאיר אידר: כמו כן הפנייה מבצעת שינויים פנימיים בתקציב לשם התאמת התקציב לביצוע.

עינת וילף: הוא אומר כאן שהכנסותיה של מקורות גדלו?

משה גפני: כן.

עינת וילף: ב-8 מיליון שקלים?

יאיר אידר: מגדילים את ההכנסה של חברת מקורות.

עינת וילף: זה כתוצאה מהעלאת מחירי המים?

יעקב אדרי: בין היתר.

עינת וילף: העלייה הזאת היא כתוצאה מהעלאת מחירי המים?

עינת וילף: כלומר, פתאום ההכנסה הגבוהה של מקורות.

יאיר אידר: הם הצליחו לגבות יותר.

יאיר אידר: אני לא יודע בדיוק ממה זה נובע, אבל הם גבו יותר כספים.

משה גפני: דווקא במקרה הספציפי הזה, זה לא קשור להעלאה הכוללת.

יאיר אידר: אמרתי.

יאיר אידר: אני לא יודע אם זה קשור או לא קשור.

משה גפני: כי אחרת היה צריך לעשות הגדלות בעוד מקומות ולא משהו נקודתי.

משה גפני: אנחנו מצביעים.

משה גפני: ה צ ב ע ה נגד - 1 פנייה מספר 373 – אושרה פניות 374 ו-375 -

מיכה פרלמן: הפנייה נועדה לבצע הסטות בין תקציבי הפיתוח של משרד התחבורה כדי להתאים את מסגרות התקציב לביצוע בפועל.

מיכה פרלמן: למעשה מעבירים כסף לתוכנית הפיתוח של הרכבת כדי לממן את התוכנית בהתאם לתוכנית שאושרה על ידי הממשלה.

משה גפני: מאיפה הכסף?

מיכה פרלמן: מתקציבי הפיתוח של משרד התחבורה האחרים כמו תחבורה ציבורית.

יעקב אדרי: זה בתוך המשרד.

יעקב אדרי: אלה הסטות בתוך המשרד.

מיכה פרלמן: זה בין שני סעיפים ששניהם תקציבי פיתוח של המשרד כאשר האחד הוא של תחבורה ציבורית ותוכניות אחרות והשני הוא של תקציב הרכבת עצמו בסעיף 83.

משה גפני: מאיפה הכסף?

מיכה פרלמן: לוקחים כסף מסעיף 79 ומעבירים לסעיף 83.

עינת וילף: זה מתחבורה ציבורית אחרת לרכבת?

מיכה פרלמן: כן.

מיכה פרלמן: מתחבורה ציבורית וגם תוכניות אחרות אבל של תחבורה.

משה גפני: כן, אבל התחבורה הציבורית, אני מבין שעכשיו משרד התחבורה מסבסד את הרפורמה בגוש דן.

מיכה פרלמן: לא, זה לא תקציבי הסובסידיה.

מיכה פרלמן: אלה תקציבי הפיתוח.

מיכה פרלמן: לא נגענו בתקציבי הסובסידיה.

משה גפני: בסדר.

משה גפני: אנחנו מצביעים.

משה גפני: ה צ ב ע ה פניות 374 ו-375 – אושרו פה אחד פנייה מספר 382 -

אריאל לוין: שישים מיליון שקלים למענקי מקום בהתאם להחלטת הממשלה.

משה גפני: חברים, זאת החלטת הממשלה לגבי השישים מיליון שקלים.

אריאל לוין: לתקצוב מענקי מקום לחסרי דירה שירכשו דירות בפריפריה.

משה גפני: תן הסבר יותר מפורט.

יעקב אדרי: תאמר איך זה מתבצע.

ציון פיניאן: שאלה.

ציון פיניאן: זה לא מעט מדיי?

משה גפני: מעט.

משה גפני: יש החלטת ממשלה.

משה גפני: תסביר קצת יותר באריכות כי החברים רוצים לדעת.

אריאל לוין: אלה שישים אלף שקלים מענק ונוסף לסבסוד של עוד ארבעים אלף שקלים.

יעקב אדרי: איך זה מתבצע בפועל?

משה גפני: נתחיל מהתחלה.

משה גפני: יש רשימת ישובים שעליהם החליטה הממשלה.

אריאל לוין: יש רשימה.

משה גפני: נניח אופקים.

משה גפני: אומר חבר הכנסת אדרי שהוא הולך לרכוש דירה באופקים.

משה גפני: מה התהליך?

אריאל לוין: קונה דירה, מביא חוזה לבנק ויש לו תעודת זכאות של חסר דירה.

אריאל לוין: עם שני הדברים האלה הוא מקבל את מענק המקום מהבנק.

משה גפני: שישים אלף שקלים.

אריאל לוין: כן.

משה גפני: מה עם הפיתוח?

אריאל לוין: זה לא בבקשה הזאת.

אריאל לוין: המסמך הזה עדיין לא נחתם אבל ייחתם עוד יום או עוד יומיים.

אריאל לוין: יש תיקונים קלים.

יעקב אדרי: אני שואל איך הם משתתפים בפיתוח.

אריאל לוין: טרם הוציאו הוראות ואני לא יודע.

ציון פיניאן: זה בנוי על אלף בקשות.

אריאל לוין: כן.

ציון פיניאן: מה ההערכה שלכם?

אריאל לוין: אלה דירות חדשות שירכשו בפריפריה.

ציון פיניאן: ההערכה שלכם היא על אלף בקשות.

אריאל לוין: אני מניח שלא יהיו אלף בחצי השנה הקרובה.

משה גפני: כמה יהיו?

משה גפני: הערכה.

משה גפני: אני מבין שאתה לא יכול לתת נתון מדויק כי אתה לא יודע.

אריאל לוין: פחות מאלף.

אלכס מילר: זה תלוי בכמות הדירות שיירכשו ובטח מבחינת התזוזה של האנשים.

אריאל לוין: זה לא בנה ביתך אלא זאת בנייה רוויה.

משה גפני: רק דירה חדשה, רק דירה יחידה, רק בישובים עליהם מדובר.

יעקב אדרי: ורק זכאים.

משה גפני: כן, ורק זכאים.

אלכס מילר: עוד שאלה.

אלכס מילר: האם שישים אלף השקלים האלה יכולים גם לשמש כחלק מהאחוז שהאדם צריך להביא במזומן לטובת רכישת הדירה?

יעקב אדרי: לדעתי לא.

מיכאל בן-ארי: אפשר לקבל את רשימת הישובים?

משה גפני: זה היה בהחלטת הממשלה.

מיכאל בן-ארי: יש לי את הרשימה.

אלכס מילר: הבנק יכול להשתמש בכסף הזה כחלק מהתשלום?

אלכס מילר: אם דירה עולה מיליון ומאתיים אלף שקלים, הוא מביא שישים אלף שקלים, כך שבמקום ארבעים אחוזים שהיו הבנק דורש לטובת המשכנתא, הוא מביא כביכול עשרים אחוזים מהכיס שלו ועוד עשרים אחוזים שהם שישים אלף השקלים.

ציון פיניאן: זה ארבעים אחוזים פחות שישים אלף שקלים.

יעקב אדרי: הלוואי שזה כך.

אלכס מילר: אני שואל.

יעקב אדרי: אני מסתכל על הזוג הצעיר.

יעקב אדרי: אני לא מאמין שזה כך.

אריאל לוין: מי שקובע מה נכלל ומה מזומן, זה הבנק.

אריאל לוין: אני בטוח שזה שהוא מקבל מענק, זה מקטין לו את הצורך בהון עצמי.

אלכס מילר: זה חשוב מאוד.

יעקב אדרי: אתם יודעים מה הבנק הולך לעשות עם העניין הזה?

יעקב אדרי: האם הוא מכיר בשישים אלף שקלים כחלק מארבעים אחוזים?

אלכס מילר: אדוני היושב ראש, אני ממליץ לך, אם אתה יכול – אני לא חבר ועדת הכספים – לקיים על העניין הזה ספציפית ישיבה כדי להבהיר לציבור.

אלכס מילר: בסופו של דבר הכסף הזה נועד לאנשים שאין להם כסף.

אלכס מילר: היום להביא ארבעים אחוזים מהכיס, זאת משימה בלתי אפשרית.

אלכס מילר: אם יבואו אל הוועדה ויאמרו חד משמעית והבנקים יתחייבו שהם ייתנו את זה כביכול לרכישת דירה כחלק מהתקציב המזומן שהלקוח מביא, זה פותר הרבה מאוד בעיות.

יעקב אדרי: הרב גפני, אני רוצה אפילו לחדד את זה עוד יותר.

יעקב אדרי: אם אתה שם לב, בסך הכול מדובר על מספר קטן שעומד על פחות מאלף אנשים.

אריאל לוין: זה בשנה ראשונה.

אריאל לוין: זה בחמישה חודשים.

יעקב אדרי: בסדר.

יעקב אדרי: גם זה חשוב.

יעקב אדרי: מה שאומר חבר הכנסת אלכס מילר זה מאוד חשוב.

יעקב אדרי: במשכנתאות נעצר הכול בגלל ההוראה של נגיד הבנק.

יעקב אדרי: השאלה אם יכירו בשישים אלף השקלים כחלק מארבעים האחוזים.

אריאל לוין: עניתי לו ואני אענה גם לך.

יעקב אדרי: אני אומר לך שאתה לא יודע את התשובה.

יעקב אדרי: אני בטוח שאתה לא יודע את התשובה.

יעקב אדרי: הבנקים עוד לא קבעו את המדיניות שלהם.

אריאל לוין: כל בנק עובד לעצמו.

אריאל לוין: כל בנק עובד עם השיקולים והכללים שלו.

אריאל לוין: הוא בודק את הלווה, בודק את המזומן.

אריאל לוין: אני משוכנע שהבנק יראה בזה חלק מההון העצמי.

אריאל לוין: אני רוצה לעזור ולא להכשיל את הזוגות הצעירים ולא את הוועדה.

אריאל לוין: אני חושב שהבנקים קובעים את המדיניות שלהם והם מתחשבים בזה, אבל אף אחד לא מכתיב לבנקים את שיעור ההון העצמי ואת הריבית.

יעקב אדרי: אנחנו רוצים להקל על הזוגות הצעירים שגם כך הם במצוקה.

יעקב אדרי: זאת ההזדמנות לעשות זאת.

משה גפני: אנחנו מצביעים.

משה גפני: ה צ ב ע ה פנייה מספר 382 – אושרה פה אחד

מיכאל בן-ארי: אני רוצה להגיש רביזיה.

יעקב אדרי: גם אני.

יעקב אדרי: רביזיה.

משה גפני: בסדר.

משה גפני: רביזיה של חבר הכנסת בן ארי וחבר הכנסת אדרי.

משה גפני: בשבוע הבא בעזרת השם אני אקיים דיון ואבקש שיבואו אליו גם נציגי הבנקים ובוודאי משרד השיכון.

מיכאל בן-ארי: בעמנואל לדוגמה יש בנייה רוויה.

יעקב אדרי: עזוב עמנואל.

יעקב אדרי: יש רשימה שהממשלה החליטה עליה.

משה גפני: אני אשתדל בשבוע הבא לקיים דיון.

משה גפני: זה שבוע אחרון ויש לנו עומס, אבל אני אשתדל לקיים דיון בנושא הזה אליו אני אבקש שיבואו נציגי משרד השיכון, נציגי הבנקים ובנק ישראל.

משה גפני: הנוהל כאן מעניין את כולם.

משה גפני: זה דבר חשוב.

משה גפני: אם כן, הפנייה אושרה ויש בקשת רביזיה.

משה גפני: אגב, זה יורד מסעיף סיוע מיוחד.

משה גפני: מה זה?

אריאל לוין: יש ועדה בראשות מנכ"ל משרד האוצר, ועדת שני, שבוחנת תנאים מועדפים ליוצאי מרכזי קליטה מקרב עולי אתיופיה בהשתתפות בשכר דירה.

ציון פיניאן: אבל ההשתתפות בשכר דירה לא נפגעת.

אריאל לוין: לא.

אריאל לוין: מתגברים את הסיוע ליוצאים ממרכזי קליטה שהם יוצאי אתיופיה.

משה גפני: פניות מספר 383 עד 386 –

מעין נשר: הפנייה התקציבית נועדה לתקצב סך של שבעה מיליון ו-935 אלף שקלים במזומן וסך של מאה וארבעים מיליון ו-550 אלף שקלים למספר מטרות: חמישה מיליון שקלים הולכים למרכזי מחקר ופיתוח אזוריים בחקלאות על פי החלטת ממשלה.

מעין נשר: מיליון ו-425 אלף שקלים עוברים מהגנת הסביבה לחקלאות להשבתת הדיג בכינרת.

ציון פיניאן: מתי הייתה השבתה?

מעין נשר: יכול להיות שתהיה השבתה עד סוף השנה.

מעין נשר: אם לא, כמובן שהכסף יוחזר וישמש למטרות אחרות.

מעין נשר: בנוסף סך של 35 מיליון שקלים בהרשאה להתחייב לאחזקת מלאי חירום של חיטה.

מעין נשר: מיליון ו-400 אלף שקלים גם מהגנת הסביבה לחקלאות לשם חיסון חיות בר נגד כלבת.

מעין נשר: 110 אלפי שקלים מהמשרד לשיתוף פעולה אזורי עבור כנס מגדלי דבורים ישראל-תורכיה.

מעין נשר: 85 מיליון שקלים בהרשאה להתחייב עבור שיקום תשתיות בישוב הכפרי בהתאם להחלטת הממשלה.

מעין נשר: חמישה מיליון שקלים בהרשאה להתחייב ממינהלת תנופה למינהלת ההשקעות בחקלאות לתקצוב פעולות למפוני גוש קטיף.

ציון פיניאן: לגבי הדיג בכינרת, מה התוכניות?

ציון פיניאן: הרי נכון להיום אין שום דבר.

מעין נשר: כרגע הכסף מועבר אבל לא נעשה בו עדיין שימוש.

מעין נשר: הייתה תוכנית ולכן הוא מתוקצב בבסיס של המשרד לאיכות הסביבה.

ציון פיניאן: אני מבקש להסיר את זה מסדר היום.

ציון פיניאן: על נושא הדיג דיברנו כבר כמה שנים טובות אבל דבר לא קורה אבל עכשיו מביאים העברה של מיליון ו-400 אלף שקלים לדיג כשאין השבתה.

מעין נשר: בכסף לא ישתמשו אם לא תהיה החלטה והסכמה מול החקלאים ומול האוצר.

ציון פיניאן: בינתיים אין כלום.

ציון פיניאן: אין הסכמה.

משה גפני: ציון, לא להביא.

ציון פיניאן: לא להביא.

מעין נשר: אנחנו נוכל להוריד, אבל אני מבקשת, אין שום בעיה.

משה גפני: ביקשת ואנחנו סירבנו.

משה גפני: נדחה את זה לשבוע הבא.

ציון פיניאן: שרת החקלאות תדבר אתנו.

מעין נשר: הפנייה הזאת נועדה להעברת הרבה מאוד כספים לפעולות אחרות.

ציון פיניאן: חבר הכנסת פיניאן מטפל בזה כבר שנה ואין לו תשובות.

משה גפני: אני מודה לך.

משה גפני: פנייה מספר 219 - מענקי האיזון.

משה גפני: לפני כן.

משה גפני: אורי מקלב אומר שדובר על כך שיוסיפו 155 מיליון שקלים לדירות נ"ר.

משה גפני: אורי מקלב אומר שאתם אמרתם בוועדה שבמקום 55 מיליון שקלים שהבאתם עכשיו, תביאו שבעים מיליון שקלים.

משה גפני: מה התשובה?

אריאל לוין: התקציב מחולק לשניים.

אריאל לוין: 55 מיליון שקלים עכשיו לרכישה ויש עוד 15 מיליון שקלים שעדיין האוצר לא הספיק להכין את הפנייה והסכום הזה הוא למענקים מתוגברים.

משה גפני: תגיע גם הפנייה לגבי ה-15 מיליון הנוספים, עליהם מדבר אורי מקלב.

אריאל לוין: לתגבור רכישת דירות נ"ר.

משה גפני: בסדר.

משה גפני: טמיר שואל מתי.

משה גפני: זאת שאלה טובה.

אריאל לוין: אני אתן תשובה לטמיר עוד היום.

משה גפני: אולי תגיד לכולם.

אריאל לוין: צחי הלך.

אריאל לוין: הוא צריך לעבוד.

משה גפני: בכמה אתה מעריך?

אריאל לוין: אני לא יודע.

אריאל לוין: פעם ידעתי להעריך אבל היום אני לא יודע.

משה גפני: השתנו הנסיבות והזמנים.

משה גפני: פנייה מספר 219 – מענקי האיזון.

יעקב אדרי: אין רשימה.

משה גפני: זאת כל הרשימה שהייתה.

יעקב אדרי: הרב גפני, אני רוצה להציע.

יעקב אדרי: אתה גילית היום מקור תקציבי בלתי נדלה ואולי אפשר להוסיף למענקי האיזון.

משה גפני: אנחנו לא רצינו לכרוך את זה בנכי רדיפות הנאצים ואני אמרתי שאני מבקש שתפרידו את זה.

משה גפני: יש כאלה שירצו להצביע על העברת תקציב נכי רדיפות הנאצים לרזרבה, תביאו את זה בנפרד.

יעקב אדרי: מאיפה הם מביאים את זה?

משה גפני: עכשיו הם מביאים את זה בלי כריכה של נכי רדיפות הנאצים.

משה גפני: אם אתה לא בקואליציה, אתה יכול להצביע בעד כי אתה רוצה את מענקי האיזון.

ציון פיניאן: הכשירו את זה.

משה גפני: כן, הכשירו את זה.

משה גפני: אני אמרתי שאנחנו לא נצביע כששני הדברים ביחד.

משה גפני: זאת הייתה עמדת הוועדה ולכן הם הפרידו.

משה גפני: עכשיו אנחנו מביאים רק את ההעברה של 250 מיליון שקלים.

יעקב אדרי: מאיזה סעיף תקציבי?

משה גפני: מהרזרבה.

משה גפני: שלא תטעה, הם יביאו את הנושא הזה אבל נניח לו כי זה לא עומד עכשיו להצבעה.

משה גפני: יש כאן מענק לעיריית שדרות בסכום של 13 מיליון שקלים.

משה גפני: בסדר.

משה גפני: הייתה לי בעיה נוספת, מעבר לנכי רדיפות הנאצים, עם ראש עיריית קריית מלאכי.

משה גפני: אני לא ארפה מהעניין הזה.

יעקב אדרי: אבל לא בסעיף הזה.

משה גפני: לא בסעיף הזה כי בסעיף הזה אני רואה שלקריית מלאכי מפחיתים.

משה גפני: זה אחד הישובים הבודדים שמפחיתים לו.

משה גפני: יוצא שאני מעניש את ראשי הערים הטובים, אצלם יש באמת תוספות.

יעקב אדרי: נמצא כאן נציג משרד הפנים?

משה גפני: לא.

משה גפני: הם הסבירו את זה בפעם הקודמת.

יעקב אדרי: מה ההסבר שלהם להורדה בקריית מלאכי?

משה גפני: זה לפי הנוסחה.

משה גפני: אני הייתי מבטל לו בכלל.

משה גפני: שיחליפו את ראש העיר.

משה גפני: אנחנו מצביעים על הפנייה.

משה גפני: ה צ ב ע ה נמנע - 1 פנייה מספר 219 – אושרה

יעקב אדרי: אני נמנע.

משה גפני: פנייה מספר 381 – מפוני גוש קטיף אין רפרנט.

משה גפני: מה עם הפנייה של ראש הממשלה?

משה גפני: הם פיצלו אותה?

טמיר כהן: לא.

משה גפני: אין רפרנט.

משה גפני: פניות מספר 249 עד 253 – משרד ראש הממשלה

רבקה לויפר: הרפרנט הלך.

רבקה לויפר: אני חושבת שזה לא היה על סדר היום.

משה גפני: אם את פוגשת אותו במשרד האוצר, תשאלי אותי, כי מעניין אותי לדעת, כי ביקשתי בישיבה לפני שבועיים להפריד את הסעיפים.

משה גפני: בפנייה הזאת יש סעיפים שאין קשר בין האחד לשני.

משה גפני: יש רבים שאני רוצה להצביע בעד ויש כאלה שאני רוצה להצביע נגד.

משה גפני: תשאלי אותו למה לא הפרידו את זה.

משה גפני: אני הבאתי את זה עכשיו אבל הרפרנט לא נמצא.

משה גפני: סיימנו את ההעברות?

טמיר כהן: כן.

משה גפני: לגבי הרביזיה שביקשה חברת הכנסת עינת וילף.

משה גפני: אנחנו מצביעים.

משה גפני: ה צ ב ע ה נגד - 5 הרביזיה לא התקבלה הרביזיה לא התקבלה ולפיכך הפניות מספר 348 ו-349 – אושרו.

רוית זילברפרב: יש פעולות מינהליות רבות שהממשלה אישרה אותן והן תקועות.

רוית זילברפרב: אני יועצת השר מיכאל איתן ואני מדברת בשם הרפורמה בשירות הממשלתי לציבור, רפורמה שהממשלה אישרה כבר לפני שנה.

רוית זילברפרב: רציתי לבקש, אם אפשר, לדון בכל זאת היום ברביזיה ולהצביע עליה לנוכח הדחיפות שלנו בקידום הרבה פעולות מינהליות שהממשלה אישרה אותן.

משה גפני: תודה.

משה גפני: אתה נעתר לבקשתה?

אלכס מילר: לא.

משה גפני: הודעה מספר 51003 – דיור ממשלתי

אורטל גבריאלי: הפנייה נועדה להעברת עודפי תקציב משנת 2010 לשימוש בשנת 2011.

משה גפני: אנחנו מצביעים.

משה גפני: ה צ ב ע ה הודעה מספר 51003 – אושרה פה אחד הודעה מספר 38013 -

דוד שטיינמץ: מדובר כאן בעשרים אחוזים עודפי המשרד, עודפים שקשורים למרכז ההשקעות בעיקר ולסוכנות לעסקים קטנים.

משה גפני: אנחנו מצביעים.

משה גפני: ה צ ב ע ה הודעה מספר 38013 – אושרה פה אחד

ציון פיניאן: אני מבקש לאשר את הנושא של משרד החקלאות, את נושא הדיג, ואני אגיש רביזיה.

מיכאל בן-ארי: אני מצטרף לרביזיה.

משה גפני: הודעה מספר 19011 – משרד המדע אין רפרנט.

משה גפני: הודעה מספר 30009 – משרד הקליטה

אופיר להב: העברת עודפים מחויבים למשרד הקליטה.

אופיר להב: אלה עודפים מחויבים.

רבקה לויפר: חשבונאית זה לא נכנס לפנייה הקודמת אבל אלה עודפים מחויבים משנה שעברה.

משה גפני: אנחנו מצביעים.

משה גפני: ה צ ב ע ה הודעה מספר 30009 – אושרה פה אחד אני חוזר למשרד החקלאות.

משה גפני: פניות מספר 383 עד 386 – מה זה 85 מיליון שקלים עבור שיקום תשתיות בישוב הכפרי?

משה גפני: זה הנושא של מפוני גוש קטיף.

מעין נשר: לא.

מעין נשר: יש החלטת ממשלה מאוקטובר 2010 להעביר מיליארד שקלים בפריסה של עשר שנים דרך היחידה לפיתוח הכפר - וזה יעבור גם דרך החטיבה להתיישבות – לשיקום תשתיות בישובים חקלאיים כפריים ותיקים שיש להם תשתיות – סליחה על הביטוי כאן בכנסת – על הפנים ופשוט עושים קולות קוראים לשקם את הישובים.

מיכאל בן-ארי: למה שנת 1964 דווקא?

מיכאל בן-ארי: מה הקריטריונים לחלוקה של הכסף?

יעקב אדרי: ישובים שהוקמו עד 1964?

מיכאל בן-ארי: עד 1964.

מעין נשר: הרעיון הוא לתת כסף לישובים שהתשתיות שלהם התיישנו כאשר בקול הקורא כתוב שיבחנו את המצב של התשתית ולא רק לפי גיל הישוב אלא גם לפי המצב של התשתית.

מיכאל בן-ארי: לא כתוב 1964?

מעין נשר: אני לא רואה שכתוב 1964.

בן דב: אנחנו מגישים רביזיה.

מעין נשר: אני מוכנה לתת הסבר לזה, אבל נראה לי שזה לא מדויק.

משה גפני: אנחנו מצביעים.

משה גפני: ה צ ב ע ה פניות מספר 383 עד 386 – אושרו בן דב: רביזיה.

ציון פיניאן: גם אני מגיש רביזיה.

משה גפני: יש רביזיה של חבר הכנסת ציון פיניאן ושל חבר הכנסת מיכאל בן ארי.

משה גפני: אם תסחבו את זה הרבה זמן, נביא להצבעה את הרביזיה אבל אני מניח שיתנו לכם את מלוא הפרטים.

משה גפני: אני מבקש לתת את מלוא הפרטים.

משה גפני: זה הרבה כסף ואנחנו לא רוצים לעכב את זה, במיוחד שביקשת מאוד יפה.

משה גפני: ץ

מעין נשר: אתם תקבלו את הפרטים.

מיכאל בן-ארי: הכסף הזה הוא הסכם קואליציוני.

מיכאל בן-ארי: אני יודע על כך.

מיכאל בן-ארי: זה הסכם קואליציוני של מפלגת העבודה.

מעין נשר: זה לא הסכם קואליציוני.

מעין נשר: זאת החלטת ממשלה.

מיכאל בן-ארי: החלטת ממשלה שאמרו להעביר את הכסף.

מעין נשר: אני אבקש שייתנו לכם את כל הפרטים.

משה גפני: זה לא הסכם קואליציוני?

מעין נשר: למיטב ידיעתי לא מדובר בהסכם קואליציוני, אבל יתנו לכם את מלוא הפרטים.

משה גפני: היא אמרה שזה לא הסכם קואליציוני ואולי היא יודעת.

משה גפני: אולי זה כן הסכם קואליציוני.

משה גפני: חבר הכנסת בן ארי, אתה תוכל לדווח על זה לוועדה אחרי שתברר יותר?

מיכאל בן-ארי: כן.

משה גפני: גם את.

מעין נשר: אני אברר.

ציון פיניאן: למה עד 1964?

מעין נשר: אמרתי שאני לא מכירה את המספר הזה.

משה גפני: אם זה כך, גם אני מגיש רביזיה.

משה גפני: רגע.

מעין נשר: יש לי את החלטת הממשלה.

מעין נשר: אני לא רואה 1964.

מעין נשר: זה לא כתוב.

משה גפני: מעין, תקשיבי למה שאני אומר לך.

משה גפני: אני רואה שאת לא כל כך בקיאה בסדר כאן ואני רוצה לעזור לך.

משה גפני: אנחנו אישרנו את הפנייה.

משה גפני: בעיניי ובעיני חברי הקואליציה בוועדה לא פסול הסכם קואליציוני.

משה גפני: לכל אחד מאתנו יש הסכם קואליציוני.

משה גפני: אנחנו מאשרים כאן פניות של הסכמים קואליציוניים, אם הן נעשות כדין.

ציון פיניאן: עם שקיפות.

משה גפני: כן.

משה גפני: חלק מההסכמים הקואליציוניים הם פעולות כאלה שמשרד האוצר בתקציב מוריד כסף בסעיפים ואנחנו בהסכם קואליציוני מחזירים אותו בחזרה.

משה גפני: זה תרגיל של האוצר כדי להשתיק אותנו ולהשאיר אותנו במצב של בני ערובה בידי פקידי האוצר.

משה גפני: זה תהליך ברור.

משה גפני: חשוב לנו לדעת האם זה הסכם קואליציוני, כן או לא.

משה גפני: את הבירור הזה אני מבקש לקיים.

משה גפני: אני רוצה לדעת אם זה הסכם קואליציוני.

משה גפני: תבררי את זה.

משה גפני: דבר שני.

משה גפני: אני רוצה לדעת לאיזה ישובים זה הולך.

משה גפני: מה זה הסעיף הזה שהוא סעיף גדול.

משה גפני: האם אלה ישובים שהוקמו מעבר לקו הירוק, או ישובים שהוקמו באזור הנגב, או ישובים שהוקמו עד שנה מסוימת, או על ידי תנועה מיישבת מסוימת.

משה גפני: אני רוצה את מלוא הפרטים.

משה גפני: כדי לא לעכב ולהחזיר את זה לדיון בוועדה, אישרנו את הפנייה אבל גם חבר הכנסת בן ארי וגם חבר הכנסת ציון פיניאן – ואחרי שהתעוררתי לשאלות האלה, גם אני – הגשנו רביזיה.

משה גפני: אנחנו רוצים שתעשי עבודה יסודית ותתני לנו את מלוא הפרטים.

משה גפני: האמת היא שעם שאלות כאלה לא הייתי צריך להצביע אלא להמתין לפרטים, אבל לא רצינו לעכב אותך ולא רצינו לעכב את הפנייה ולכן אישרנו.

משה גפני: ככל שתמהרי לתת את מלוא הפרטים, כך יותר מהר נסיר את הרביזיה.

מעין נשר: בסדר גמור.

משה גפני: אני מאוד מודה לך.

מעין נשר: לגבי הישובים, אמרתי שיצא קול קורא.

משה גפני: לא חשוב.

משה גפני: לא עכשיו.

משה גפני: תעשי את זה באופן מסודר.

משה גפני: תודה רבה.

משה גפני: הישיבה נעולה.